นายกฯ กำชับดูแลผู้เดือดร้อน หลังน้ำทะเลหนุนสูงสุด ท่วมชุมชนคลองด่าน พร้อมชื่นชม จนท.เข้าช่วยเหลืออย่างรวดเร็ว
พลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานการแก้ไขปัญหากรณีน้ำทะเลหนุนสูงสุดบริเวณสถานีสูบน้ำชลหารพิจิตร อ.บางบ่อ จ.สมุทรปราการ จนทำให้น้ำทะเลไหลล้นเข้าท่วมบ้านเรือนในชุมชนชลประทานคลองด่าน โดยยืนยันว่าเขื่อนไม่ได้แตกตามที่ลือกัน จึงขอให้ประชาชนอย่าตื่นตระหนก และขณะนี้อยู่ระหว่างช่วยเหลือบรรเทาความเดือดร้อนอย่างเร่งด่วน         สำหรับสถานการณ์เมื่อเช้านี้ (5 ก.ค.62) ระดับน้ำเริ่มลดลงแล้ว เพราะสามารถไหลลงสู่คลองระบายโดยรอบ และกรมชลประทานจะนำเครื่องจักรเข้าซ่อมแซมเสริมคันกันน้ำที่อยู่ระหว่างการก่อสร้างเพิ่ม เพื่อเตรียมรองรับน้ำทะเลที่จะหนุนสูงเช่นนี้อีก"        ทั้งนี้ นายกรัฐมนตรีห่วงใยผู้เดือดร้อน จึงได้กำชับให้ทางจังหวัดและหน่วยงานที่เกี่ยวข้องให้ความช่วยเหลืออย่างเต็มที่ พร้อมทั้งชื่นชมเจ้าหน้าที่กู้ภัยและทีมข่าวที่เข้าพื้นที่ไปดูแลประชาชนได้อย่างรวดเร็ว#ชุมชนคลองด่าน #น้ำทะเลหนุน # นายกรัฐมนตรี #สำนักข่าว #กรมประชาสัมพันธ์